doprava v londýne
londýn sa člení do 6 zón, od ktorých sa odvíja cena transportu. väčšina hlavných pamiatok sa nachádza v prvej zóne. cestovanie autobusom je tu, bohužiaľ, pomalé kvôli dopravným špičkám. najrýchlejším spôsobom prepravy je tak metro. od roka 2016 môžete využívať metro cez víkend aj v noci, a to na hlavných linkách victoria, jubilee, central, northern a piccadilly.
ak bývate v iných oblastiach, dostanete sa do nich nočným autobusom, čo však môže trvať podstatne dlhšie. na prepravu verejnou dopravou budete potrebovať lístok, a to buď papierový travelcard, alebo plastovú oyster card, ktorá je opakovane nabíjateľná. kúpu lístka môžete vykonať aj pomocou bezkontaktnej platobnej karty.
oyster card poskytuje zľavnenú tarifu. hoci jedna jazda metrom v prvej zóne stojí až 4,90 £, s oyster card zaplatíte 2,40 £. ak plánujete väčší počet jázd, oyster card si môžete nabiť v zľavnenej tarife aj ako jednodňový lístok. taxíky sú v londýne drahým spôsobom prepravy, no sú pohodlné – dajú sa zohnať kdekoľvek a kedykoľvek. 
obdobne drahé sú aj londýnske autopožičovne. ak si trúfnete šoférovať s volantom na pravej strane vozidla, požičajte si auto radšej rovno pri letisku, rezervovať si ho môžete priamo cez pelikán.
národnou menou je britská libra, zameníte ju bezproblémovo na ktoromkoľvek letisku alebo v zmenárni na slovensku i priamo v anglicku. londýn je jedna z najdrahších európskych metropol. rátajte preto s vyššími cenami ubytovania a jedla. na druhej strane však ušetrite pri návšteve pamiatok, keďže vstup do múzeí a kostolov spravidla nie je spoplatnený.
hľadáte hotel v londýne? Čím bližšie k centru, tým je cena vyššia. najdrahšími štvrťami sú city of london, westminster, kensington, chelsea a southwark, kde za noc poľahky zaplatíte aj 200 £. vybrať tú najlepšiu štvrť, čo do ceny a lokality, je kvôli rozmerom londýna nemožné.
tak či onak budete všade používať metro. ak sa rozhodnete pre súkromné ubytovanie, odporúčame vám poriadne si vopred preveriť kvalitu ubytovania cez referencie. chladné byty s plesňami tu nie sú ničím výnimočným. hotely a hostely v londýne majú zväčša dobrú kvalitu.
ceny ubytovania, jeho lokalitu a referencie užívateľov si môžete skontrolovať a rezervovať ubytovanie priamo cez pelikán. ak zvažujete pobyt v londýne a hľadáte cenovo najvýhodnejší balík letenky a ubytovania, oplatí sa vám pozrieť aj aktuálnu ponuku dovoleniek priamo na pelikáne. pri troche šťastia môžete nájsť zľavnený letecký zájazd do londýna.